Ons het gehoor die evangelie bestaan uit verskillende verhale. Dat elke verhaal uniek en besonders is en ’n ander aksent op die storie van die Bybel plaas. Jy sou hierdie verhale kon vergelyk met ’n diamant. Elke hoek en kant belig die skoonheid van die diamant. Elke hoek lyk anders, maar is net so besonders soos die vorige een en help jou om ’n ander gedeelte raak te sien.
Die derde kant is die seerkry en gebroke kant. Mense is gebroke en het seer – juis daarom het Christus gekom (inkarnasie) om ons seer op Hom te neem. Wanneer Hy ons seer op Hom neem, help Hy ons om die ander mens in sy seerkry by te staan en te help.
Hierdie drie kan nooit so uitmekaar gehaal word dat jy net een aksent sal gebruik nie. Jy kan alleen, maar eerder in ’n gesprek, die een meer beklemtoon as die ander.
Dink so bietjie oor jou lewe; hou jy daarvan om te praat en sien jy kans om mense te vertel van Jesus, of is die verhoudings vir jou belangriker? Is jy ’n vredemaker, helper, ’n vriend in nood? Lê jou passie daarin om mense te help wanneer hulle seer het, trauma ervaar of in nood is?
Die teks in Markus 1:1-15 gaan oor die God wat ons aanbid. Wat die teks besonders maak, is dat die Drie-eenheid hier aan die orde kom: Vader, Seun en Gees. Watter invloed dink jy het die drie kante van die diamant in jou gesprek oor gestuurdheid?